Hej Bolius 


For en ældre søster spørges:


Nabo har bygget en muret carport i skel med ensidig tagfald til skellet.


Herved ledes regnvand ind på min søsters grund. 


Soklen er ikke gjort færdig med puds.


Efter henvendelse afviser naboen at montere tagrende og aflede vandet til eget system, ligesom han ikke har tænkt sig at pudse soklen.


Problemerne med vand er meget generende og den ubehandlede sokkel er grim.


Hvorledes er proceduren for at klage til en myndighed som kan tvinge naboen til at få manglerne gjort færdig?


Hilsen 


Carsten A


Nabo har bygget skur i skel, facade ufærdig og regnvand fra taget ender hos os?
Kære Carsten A


Naboen skal ifølge Bygningsreglementet holde tagvand på egen grund,   
Som du kan læse her: [Bygningsreglementet Kapitel 2.3.3. Afstandsforhold,](http://bygningsreglementet.dk/br10_05_id253/0/42 "2.3.3.")  
hvor der i stykke 2 blandt andet står: *1) Tagvand holdes på egen grund.*

Hvis reglerne i bygningsreglementet ikke er overholdt kan i kontakte bygningsmyndigheden i den aktuelle kommune (afdelingen for byggeri) i kommunen, der er den myndighed der behandler byggesager, giver byggetilladelser og skal sikre at byggeri overholder de gældender love og regler.


Men det at i synes af soklen er grim, kan i nok ikke gøre noget ved, da det er naboens bygning og derfor naboen der vedligeholder - også den side der vender ind mod din søsters have.  
 Men måske er det en mulighed for jer at plante eller stille noget op på jeres egen grund der skjuler den grimme sokkel når man ser det set fra jeres hus.  
Læs mere her: [Må du male naboens bygning i skel](https://www.bolius.dk/maa-du-male-naboens-bygning-i-skel-1416/ "male")  


 

